cyanic-selkie/wikianc huggingface dataset:
Βίλε Βάλο
Μουσική διαδρομή
Ακόμα, έχει παρουσιάσει μαζί με το συγκρότημα Agents τραγούδια του Rauli Badding Somerjoki και έχει ερμηνεύσει το φινλανδικό τραγούδι του Tuomari Nurmion "Valo yössä". Επιπλέον, παίζει τύμπανα στο συγκρότημα Daniel Lioneye and The Rollers, το οποίο είναι πρότζεκτ των ΗΙΜ. Ο Βίλε έχει συνεργαστεί και με άλλα συγκροτήματα κάνοντας δεύτερη φωνή, όπως Skreppers, The 69 Eyes, Five Fifteen, Neljä ruusua, Cradle of filth και Lowe Motor Corporation. Επίσης, έχει συνεργαστεί με τους Apocalyptica στο κομμάτι "Bittersweet", έχει τραγουδήσει με τους Bloodhound Gang το "Something Diabolical" και με τους Cradle of Filth το "The Byronic Man".
Κέκενχοφ
Κήποι
μικρογραφία|Κάστρο Keukenhof μικρογραφία|Keukenhof το 2012 μικρογραφία|Keukenhof το 2014 Κάθε φθινόπωρο, 40 κηπουροί φυτεύουν τα 7 εκατομμύρια βολβούς, που δωρίζονται στο πάρκο από περισσότερους από 100 καλλιεργητές. Η φύτευση ξεκινά στις αρχές Οκτωβρίου και συνήθως ολοκληρώνεται έως τις 5 Δεκεμβρίου, γύρω από το Sinterklaas. Τα παρτέρια είναι συγχρονισμένα με τις διάφορες ανθοφορίες για να διασφαλιστεί η άνθιση καθ 'όλη τη διάρκεια του ανοίγματος των 8 εβδομάδων του πάρκου. Για να διασφαλιστεί η συνεχής άνθιση, τοποθετούνται τρεις βολβοί σε κάθε θέση. Ο ρηχός βολβός θα ανθίσει πρώτα για τρεις εβδομάδες, ακολουθούμενος από τους επόμενους.
Μίκολα Χλουστσένκο
Βιογραφία
Στη δεκαετία του 1960, έχοντας έρθει σε στενή επαφή με τις νέες καλλιτεχνικές τάσεις στα ταξίδια του στο εξωτερικό, ο Χλουστσένκο αναζωογόνησε τους πίνακές του με εκφραστικά χρώματα και κατέλαβε ηγετική θέση μεταξύ των Ουκρανών ζωγράφων. Το έργο του Χλουστσένκο εκτέθηκε στο Βερολίνο (1924), στο Παρίσι (πέντε εκθέματα 1925–34), στο Μιλάνο (1927), στη Βουδαπέστη (1930, 1932), στη Στοκχόλμη (1931), στη Ρώμη (1933), στο Λβιβ (1934, 1935), στη Μόσχα ( 1943, 1959), στο Βελιγράδι (1966, 1968), στο Λονδίνο (1966), στο Τορόντο (1967–9) και στο Κίεβο (πάνω από 10 εκθέματα). Ο Χλουστσένκο πέθανε στο Κίεβο της τότε Σοβιετικής ςΣοσιαλιστική Δημοκρατίας της Ουκρανίας.
Οίκος των Εστιάδων
Ιστορία
Μέχρι την Αναγέννηση τα εναπομείναντα ερείπια ολόκληρης της Ρωμαϊκής Αγοράς είχαν πια θαφτεί και στον χώρο έβοσκαν κοπάδια βοοειδών. Το συνεχώς μεγαλύτερο ενδιαφέρον για αρχαιολογικές μελέτες κατά τον 18ο και 19ο αιώνα, που αυξήθηκε και από τις μελέτες του Γιόχαν Γιοάχιμ Βίνκελμαν ο οποίος έμεινε στη Ρώμη για περισσότερο από μια δεκαετία, οδήγησε στις πρώτες ανασκαφές. Τα τωρινά ευρήματα του ναού της Βέστα και του παρακείμενου Οίκου των Εστιάδων ήρθαν στο φως από τις ανασκαφές των αρχαιολόγων Ροντόλφο Λαντσιάνι το 1884, και Τζιάκομο Μπόνι το 1907 και ανήκουν σε μια ανακατασκευή, σύμφωνα με τις σφραγίδες που έφεραν τα τούβλα, κυρίως της εποχής του Τραϊανού. Τη δεκαετία του '90 ο Οίκος έπαψε να είναι επισκέψιμος για το κοινό και άνοιξε πάλι το 2011 όταν ολοκληρώθηκαν οι εργασίες στερέωσης και αποκατάστασης που ήταν απαραίτητες για την ασφάλεια των επισκεπτών και τη συντήρηση του μνημείου.
Βασιλεία του Θεού
Ανάλυση
Μέσα άλλωστε από τα συγράμματα των πατέρων διακρίνονται «''ο Θεόφιλος Αντιοχείας ο οποίος σαφώς αναφέρει περί του Κυρίου ότι «βασιλείαν εάν είπω, δόξαν αυτού λέγω». Ο άγιος Ιππόλυτος Ρώμης παραθέτει το χωρίον Ιωάννου 2, 11 αντικαθιστών εκ παραδρομής τον όρον «δόξαν Αυτού» με τον όρον «βασιλείαν των Ουρανών» ούτως, «αρχή των σημείων ήν εποίησεν ο Ιησούς εν Κανά της Γαλιλαίας και εφανέρωσε την βασιλείαν των Ουρανών». Ο Κλήμης ο Αλεξανδρεύς παραθέτει το χωρίον Μάρκου 9,1 αντικαθιστών το «τήν βασιλείαν του Θεού εληλυθυίαν εν δυνάμει» με «τόν Υιόν του ανθρώπου εν δόξη» ούτως, «εισί τινες των ώδε εστηκότων, οι ου μη γεύσωνται θανάτου έως αν ίδωσι τον Υιόν του ανθρώπου εν δόξη». Αυτό διότι είδαν οι απόστολοι τον Χριστό εν τη βασιλεία Αυτού εις την Μεταμόρφωσιν. Ο Λουκάς παραλείπει το «εληλυθυίαν εν δυνάμει» του Μάρκου ως κάμει και ο Ματθαίος, όστις παραθέτει «έως αν ίδωσιν τον Υιόν του ανθρώπου ερχόμενον εν τη βασιλεία αυτού». Ο Ωριγένης επίσης βλέπει το Ματθαίον 16, 28, Μαρκον 9, 1, Λουκάν 9, 27 εκπληρωθέν εν τη Μεταμορφώσει του Κυρίου. Το ίδιον ο άγιος Ιλάριος Πηκτάβων και ο άγιος Αμβρόσιος Μεδιολάνων, όστις γράφει, «οι απόστολοι αληθώς είδον την δόξαν αυτήν, ότε ο Κύριος Ιησούς επί του όρους έλλαμψε με το φως της θεότητος Αυτού». Ταύτα υπενθυμίζουν τα υπό του Γρηγορίου του Θεολόγου λεχθέντα, «φώς η παραδεχθείσα θεότης επί του όρους τοις μαθηταίς» ως και του Χρυσοστόμου, «λαμπρότερος εαυτού εφαίνετο ο Κύριος, της θεότητος παραδειξάσης τας ακτίνας αυτής».
Πρόεδρος της Κυβέρνησης της Νέας Καληδονίας
Το λήμμα παρουσιάζει τον κατάλογο με τους προέδρους της Κυβέρνησης της Νέας Καληδονίας από το 1999 , έπειτα από την υπογραφή της Συνθήκη της Νουμεά το 1998. Συχνά ο Πρόεδρος προέρχεται από το μεγαλύτερο κόμμα στο Κογκρέσο της Νέας Καληδονίας, παρότι η ίδια κυβέρνηση απαρτίζεται από υπουργούς που προέρχονται από όλα τα κόμματα του Κογκρέσου, μοιρασμένα ανάλογα με τον αριθμό των βουλευτών κάθε κόμματος. Κατοικία του Προέδρου είναι η Νουμεά. Το 2004 εξελέγη η πρώτη γυναίκα πρόεδρος, η Μαρί-Νοέλ Τεμερό, η οποία παραιτήθηκε από τη θέση το 2007. Ο Λουί Μαπού είναι πρόεδρος από τις 22 Ιουλίου 2021.
Παραπομπές
Προεδρος
Αρένα Κλουζ
Το κτήριο βρίσκεται δυτικά του Κεντρικού Πάρκου και δίπλα στον ποταμό Σόμεσουλ Μικ.
Εξωτερικοί σύνδεσμοι
Κατηγορία:Στάδια ποδοσφαίρου στη Ρουμανία Κατηγορία:Στάδια στίβου στη Ρουμανία Κατηγορία:Στάδια πολλαπλών χρήσεων στη Ρουμανία Κατηγορία:ΦΚ Ουνιβερσιτάτεα Κλουζ
Μαίρη (ελέφαντας)
Εξωτερικοί σύνδεσμοι
Κατηγορία:Δικαιώματα των ζώων Κατηγορία:Σπισισμός Κατηγορία:Κακοποίηση ζώων
Εδαφικές διαφορές μεταξύ της Εσθονίας και της Ρωσίας
Ιστορία
Μετά την κατάρρευση της Ρωσικής Αυτοκρατορίας και λόγω της Οκτωβριανής Επανάστασης, τα σύνορα μεταξύ της Σοβιετικής Ρωσίας και της νέας ανεξάρτητης Εσθονίας καθορίστηκαν στη Συνθήκη Ειρήνης του Τάρτου το 1920. Στο ξέσπασμα του Β΄ Παγκοσμίου Πολέμου, η Εσθονία προσαρτήθηκε από τη Σοβιετική Ένωση με τη μορφή της Εσθονικής ΣΣΔ, ως μέρος της κατοχής όλων των χωρών της Βαλτικής. Σύντομα η Εσθονία κατελήφθη από τη Ναζιστική Γερμανία, αλλά επανακαταλήφθηκε από τη Σοβιετική Ένωση για την περίοδο 1944-1991.
Γιούρι Ιλιένκο
Βιογραφία
Ο Ιλιένκο γεννήθηκε στο Τσερκάσι το 1936, αλλά κατά τη διάρκεια του Β' Παγκοσμίου Πολέμου αυτός και η οικογένειά του οδηγήθηκαν στη Σιβηρία, ενώ ο πατέρας του πολεμούσε στον Κόκκινο Στρατό. Ο Ιλιένκο αποφοίτησε από το γυμνάσιο στη Μόσχα και το 1960 το Ινστιτούτο Κινηματογράφου Γερασίμοφ το 1960. Στο διάστημα από το 1960 έως το 1963 εργάστηκε ως διευθυντής φωτογραφίας στο κινηματογραφικό στούντιο της Γιάλτας. Το 1963 ο Ιλιένκο εργάστηκε και στη συνέχεια έγινε διευθυντής στα κινηματογραφικά στούντιο Dovzhenko. Η ταινία του του 1965 Krynytsya dlya sprahlykh (Ένα πηγάδι για τους διψασμένους) σε σενάριο του Ιβάν Ντραχ και η ταινία του του 1968 Vechir Na Ivan Kupala (Η αυγή του Ιβάν Κουπάλα) ήταν απαγορευμένες από τις σοβιετικές αρχές μέχρι το 1988. Η ταινία του του 1971 με τίτλο Το άσπρο πουλί με το μαύρο σημάδι (Bilyy ptakh z chornoyu oznakoyu), απέσπασε το μεγάλο βραβείο του Φεστιβάλ Κινηματογράφου της Μόσχας, αλλά στο 24ο Συνέδριο του Κομμουνιστικού Κόμματος της Ουκρανίας η ταινία απαγορεύτηκε επίσης και χαρακτηρίστηκε «η πιο επιβλαβής ταινία που έχει γυριστεί ποτέ στην Ουκρανία, ιδιαίτερα επιβλαβής για τους νέους». Η επόμενη ταινία του, Мечтать и жить (Να ονειρεύεσαι και να ζεις) (σε σενάριο του Ιβάν Μικολάιτσουκ και του ίδιου του Ιλιένκο), σταμάτησε 42 φορές σε διάφορα στάδια παραγωγής. Στη συνέχεια ο Ιλιένκο μετανάστευσε στη Γιουγκοσλαβία, όπου γύρισε την ταινία Prazdnik pechyonoy kartoshki (Ζήσε σε πείσμα όλων). Η ταινία απέσπασε δύο βραβεία στο Φεστιβάλ Κινηματογράφου της Πούλα. Στη Σοβιετική Σοσιαλιστική Δημοκρατία της Ουκρανίας, η ταινία δεν επιτρεπόταν να προβληθεί. Η ταινία του του 1981 με τίτλο ''Lisova pisnya. Mavka'' (Μια ιστορία του δάσους: Μάβκα) απέσπασε το βραβείο FIPRESCI. Το 1987 ο Ιλιένκο έλαβε τον τίτλο του Λαϊκού Καλλιτέχνη της Ουκρανίας. Ο Γιούρι Ιλιένκο δημιούργησε το ανεξάρτητο κινηματογραφικό στούντιο Fest-Zemlya, όπου γύρισε την πρώτη μη κρατική ταινία στην Ουκρανία. Η ταινία του 1990 ''Lebedyne ozero. Zona'' (Η λίμνη των κύκνων. Ζώνη) απέσπασε και πάλι το Βραβείο FIPRESCI. Το 1991 και το 1992 ο Ιλιένκο διετέλεσε Πρόεδρος του Ουκρανικού Ιδρύματος Κινηματογράφου. Το 1991 του απονεμήθηκε το Εθνικό Βραβείο Σεφτσένκο. Το ντοκιμαντέρ του του 1994 για τον Σεργκέι Παρατζάνοφ έλαβε το βραβείο του "Χρυσού Ιππότη" στο φεστιβάλ κινηματογράφου Cinema City. Το 1996 ο Ιλιένκο έγινε μέλος της Ακαδημίας Τεχνών της Ουκρανίας. Η ταινία του του 2002 Molitva za getmana Mazepu (Μια προσευχή για τον Χέτμαν Μαζέπα) απαγορεύτηκε για ενοικίαση στη Ρωσία. μικρογραφία| Μνημείο μνήμης τους Ιλιένκο στο [[Τσερκάσι]] Στις κοινοβουλευτικές εκλογές του 2007 ο Ιλιένκο τοποθετήθηκε δεύτερος στη εκλογική λίστα της Πανουκρανικής Ένωσης "Svoboda", αλλά σε αυτές τις εκλογές το κόμμα έλαβε το 0,76% των ψήφων και δεν έφτασε στο κοινοβούλιο.
Πιοτρ Κοντσαλόβσκι
Εξωτερικοί σύνδεσμοι
Κατηγορία:Ουκρανοί ζωγράφοι Κατηγορία:Ρώσοι ζωγράφοι
Κεχρινιά Αιτωλοακαρνανίας
Διοικητικά
Στην τελευταία απογραφή του 2021 η Δημοτική Κοινότητα της Κεχρινιάς έχει πληθυσμό 526 κατοίκους.
Άγιος Κατάλδος
Εξωτερικοί σύνδεσμοι
Κατηγορία:Άγιοι της Ρωμαιοκαθολικής Εκκλησίας Κατηγορία:Επίσκοποι και Αρχιεπίσκοποι Τάραντα Κατηγορία:Επίσκοποι του 7ου αιώνα Κατηγορία:Ιρλανδοί
Τιβνί
Η άνοδος στον θρόνο και το τέλος του Τιβνί
Κατόπιν ο λαός του βασιλείου διχάστηκε καθώς οι μισοί ανακήρυξαν βασιλιά τον Τιβνί γιο του Γωνάθ ενώ οι υπόλοιποι παρέμειναν πιστοί στον Αμρί. Ξέσπασε πόλεμος μεταξύ των δυο βασιλιάδων και ο Αμρί υπερίσχυσε σκοτώνοντας τον Τιβνί και τον αδελφό και υπαρχηγό του Ιωράμ.
Κεκαυμένος
Θετός του πατέρας ήταν ο Νικουλιτζάς Δελφινάς, ένας άρχοντας της Λάρισας που συμμετείχε στη βλάχικη εξέγερση το 1066.
Ντενίς Τερέντιεφ
Ο Ντενίς Σεργκέγιεβιτς Τερέντιεφ (ρωσικά: Денис Сергеевич Терентьев), γεννημένος στις 13 Αυγούστου 1992, είναι Ρώσος ποδοσφαιριστής που αγωνίζεται ως αμυντικός στη Ζενίτ Αγίας Πετρούπολης.
Πιερ Τζεμαγιέλ
Ο Πιερ Τζεμαγιέλ (6 Νοεμβρίου 1905 - 29 Αυγούστου 1984) ήταν Λιβανέζος πολιτικός, ο οποίος διετέλεσε υπουργός Δημοσίων Έργων του Λιβάνου.
Ντενίς Τερέντιεφ
Διεθνής
Μέχρι το 2012, ο Τερέντιεφ εκπροσώπησε τη Ρωσία στις εθνικές κάτω των 18 και κάτω των 19. Στις 8 Μαΐου 2013 συμπεριελήφθη στον ευρύ κατάλογο των ποδοσφαιριστών που κλήθηκαν στην Εθνική Νέων για προετοιμασία για το Ευρωπαϊκό Πρωτάθλημα Νέων 2013, αλλά δεν συμπεριλήφθη στον τελικό κατάλογο.
Ουιλιάμ-Αντόλφ Μπουγκερώ
Η Ζωή και η Καριέρα του
''“Κάθε μέρα πηγαίνω στο στούντιο μου γεμάτος χαρά! Το βράδυ, όταν αναγκαστώ να σταματήσω λόγω του σκότους, μόλις μετά βίας μπορώ να περιμένω το επόμενο πρωί να έρθει … αν δεν μπορώ να δώσω τον εαυτό μου στην πολύ αγαπημένη μου ζωγραφική είμαι δυστυχισμένος”''
Geely
Εξαγορές
Επίσης, τον Μάϊο του 2017, η ευθύνη της Μαλαισιανής Proton για την συμβίωση της με τη βρετανική Lotus σταμάτησε μετα απο 21 χρόνια, για να εξαγοραστεί απο τον μεγάλο Κινέζικο όμιλο ενα ποσοστό του 51% και την ίδια την Proton με ενα ποσοστό 49.9%, με αποτέλεσμα να ενισχυθεί ακόμη περισσότερο στις αγορές της.
Geely Geometry
Το Geely Geometry είναι μια γκάμα ηλεκτρικών αυτοκινήτων που βασίζονται στο Geely. Μέχρι το 2025 έχουν προγραμματιστεί 10 μοντέλα.
Discontinued brands and models
Geely has sold cars under at least three separate brands and may have continued to use the brand name of a purchased company for a short time. The Emgrand, Englon, and Gleagle names were phased out in 2014 alongside efforts to reduce sprawl, and the Shanghai Maple brand name was discontinued in 2010 and revived in 2020.
IOS 5
5.0.1 (9A405 – 9A406)
Στις 12 Δεκεμβρίου 2011, το iOS 5.0.1 επανακυκλοφόρησε για το iPhone 4S, με διορθώσεις και για τα υπόλοιπα προβλήματα της συγκεκριμένης συσκευής.
Γνωστοποιήσεις
Σε προηγούμενες εκδόσεις του iOS, οι γνωστοποιήσεις εμφανίζονταν στην οθόνη ως παράθυρα διαλόγου, διακόπτοντας την τρέχουσα δραστηριότητα. Στο iOS 5, οι γνωστοποιήσεις έχουν επανασχεδιαστεί και εμφανίζονται ως προσωρινά μπάνερ στο επάνω μέρος της οθόνης. Οι πρόσφατες γνωστοποιήσεις μπορούν να βρεθούν και στο "Κέντρο Γνωστοποιήσεων", στο οποίο οι χρήστες έχουν πρόσβαση, σαρώνοντας προς τα κάτω από το επάνω μέρος της οθόνης. Οι χρήστες που προτιμούν το παλιό σύστημα γνωστοποιήσεων, μπορούν να το κρατήσουν επιλέγοντας την αντίστοιχη επιλογή στις Ρυθμίσεις.
Υπομνήσεις
Η εφαρμογή Υπομνήσεις επιτρέπει στους χρήστες να δημιουργούν λίστες με πράγματα που πρέπει να κάνουν, ενώ υπάρχει και δυνατότητα δημιουργίας γνωστοποιήσεων με βάση την ημερομηνία ή την τοποθεσία.
Μουσική και Βίντεο
Στο iPhone, η εφαρμογή iPod αντικαταστάθηκε από τις δύο ξεχωριστές εφαρμογές Μουσική και Βίντεο.
Αρχαία ελληνική αρχιτεκτονική
Η αρχαία ελληνική αρχιτεκτονική είναι γνωστή από τους ναούς της, πολλοί από τους οποίους βρίσκονται σε ολόκληρη την περιοχή, κυρίως ως ερείπια, αλλά και πολλοί άθικτοι. Ο δεύτερος σημαντικός τύπος κτιρίου που επιβιώνει σε όλο τον ελληνικό κόσμο είναι το ανοιχτό θέατρο, με το παλαιότερο να χρονολογείται γύρω στο 525-480 π.Χ. Άλλες αποδεδειγμένες αρχιτεκτονικές μορφές είναι το πρόπυλο, η αρχαία αγορά περιβαλλόμενη από στοά, το βουλευτήριο, το δημόσιο μνημείο, το μαυσωλείο και το στάδιο.
IOS 5
Εξωτερικοί σύνδεσμοι
Κατηγορία:IOS (Apple)
Αναπλαστικό ολιγοδενδρογλίωμα
thumb|200px|Μαθηματική μοντελοποίηση της ανάπτυξης ενός αναπλαστικού ολιγοδενδρογλοιώματος με βάση τις τοπολογικές δομές του εγκεφάλου, εξέταση δύο pons (βίντεο) Το αναπλαστικό ολιγοδενδρογλίωμα είναι ένας νευροεπιθηλιακός όγκος που πιστεύεται ότι προκύπτει από ολιγοδενδροκύτταρα, έναν τύπο γλοιακών κυττάρων. Στην ταξινόμηση των όγκων του εγκεφάλου από τον Παγκόσμιο Οργανισμό Υγείας (ΠΟΥ), τα αναπλαστικά ολιγοδενδρογλοιώματα ταξινομούνται ως βαθμού III. Κατά τη διάρκεια της νόσου, μπορεί να εκφυλιστεί σε κακοήθες ολιγοδενδρογλοίωμα βαθμού IV. Η συντριπτική πλειονότητα των ολιγοδενδρογλιωμάτων εμφανίζεται σποραδικά, χωρίς επιβεβαιωμένη αιτία και χωρίς κληρονομικότητα εντός οικογένειας.
Θεραπεία
Η χειρουργική επέμβαση μπορεί να βοηθήσει στη μείωση των συμπτωμάτων που προκαλούνται από τον όγκο. Προτιμάται η αφαίρεση του όγκου που είναι ορατό στην μαγνητική τομογραφία όσο το δυνατόν πληρέστερα, υπό την προϋπόθεση ότι το επιτρέπει η θέση του όγκου. Επειδή τα κύτταρα ενός αναπλαστικού ολιγοδενδρογλιώματος έχουν συνήθως ήδη μεταναστεύσει στον περιβάλλοντα υγιή εγκεφαλικό ιστό κατά τη στιγμή της διάγνωσης, δεν είναι δυνατή η πλήρης χειρουργική αφαίρεση όλων των καρκινικών κυττάρων. Ο δείκτης "1p/19q Codeletion" παίζει όλο και πιο σημαντικό ρόλο στην επιλογή θεραπειών και θεραπευτικών συνδυασμών. Επειδή αυτός ο όγκος είναι μια "άτονη κατάσταση" (μια αργά προοδευτική ιατρική κατάσταση που σχετίζεται με λίγο ή καθόλου πόνο) και η πιθανή νοσηρότητα που σχετίζεται με νευροχειρουργική, χημειοθεραπεία και ακτινοθεραπεία, οι περισσότεροι νευροογκολόγοι θα ακολουθήσουν αρχικά μια πορεία προσεκτικής αναμονής και θα θεραπεύσουν τους ασθενείς συμπτωματικά. Η συμπτωματική θεραπεία συχνά περιλαμβάνει τη χρήση αντισπασμωδικών για επιληπτικές κρίσεις και στεροειδών για το οίδημα του εγκεφάλου. Για περαιτέρω θεραπεία, ακτινοβολία ή χημειοθεραπεία με τεμοζολομίδη ή χημειοθεραπεία με προκαρβαζίνη, CCNU και βινκριστίνη (PCV) έχει αποδειχθεί αποτελεσματική και ήταν το πιο συχνά χρησιμοποιούμενο χημειοθεραπευτικό σχήμα που χρησιμοποιήθηκε για τη θεραπεία αναπλαστικών ολιγοδενδρογλιωμάτων.
Στρογγυλή (αποσαφήνιση)
Με την ίδια ονομασία αναφέρονται σήμερα οι παρακάτω οικισμοί της Ελλάδας:
αλλά και οι:
Βασίλειο των Πτολεμαίων
Ο Μέγας Αλέξανδρος κατέκτησε την ελεγχόμενη από τους Πέρσες Αίγυπτο το 332 π.Χ. κατά τη διάρκεια των εκστρατειών του κατά της αυτοκρατορίας των Αχαιμενιδών. Μετά το τέλος τού Αλεξάνδρου το 323 π.Χ., η αυτοκρατορία του διαλύθηκε γρήγορα εν μέσω ανταγωνιστικών αξιώσεων από τους διαδόχους, τους πιο στενούς φίλους και στρατηγούς του. Ο Πτολεμαίος, ένας Μακεδόνας που ήταν από τους πιο πιστούς στρατηγούς και έμπιστους τού Αλέξανδρου, κέρδισε τον έλεγχο της Αιγύπτου από τους αντιπάλους του και αυτοανακηρύχτηκε Φαραώ. Η Αλεξάνδρεια, μία ελληνική πόλη που ιδρύθηκε από τον Αλέξανδρο, έγινε η πρωτεύουσα και σημαντικό κέντρο του ελληνικού πολιτισμού, της μάθησης και τού εμπορίου για τους επόμενους αιώνες. Μετά τους Συριακούς Πολέμους με την Αυτοκρατορία των Σελευκιδών, ένα αντίπαλο ελληνιστικό κράτος, το βασίλειο των Πτολεμαίων επέκτεινε την επικράτειά του για να συμπεριλάβει την ανατολική Λιβύη, το Σινά και τη βόρεια Νουβία.
Η εγκαθίδρυση
Όλοι οι άνδρες ηγεμόνες της δυναστείας πήραν το όνομα Πτολεμαίος, ενώ οι πριγκίπισσες και οι βασίλισσες προτιμούσαν τα ονόματα Κλεοπάτρα, Αρσινόη και Βερενίκη. Επειδή οι Πτολεμαίοι βασιλείς υιοθέτησαν το αιγυπτιακό έθιμο να νυμφεύονται τις αδελφές τους, πολλοί από τους βασιλείς κυβέρνησαν από κοινού με τις συζύγους τους, οι οποίες ήταν επίσης τού βασιλικού οίκου. Αυτό το έθιμο έκανε την πολιτική των Πτολεμαίων μπλεγμένα αιμομικτική και οι μεταγενέστεροι Πτολεμαίοι ήταν όλο και πιο αδύναμοι. Οι μόνες Πτολεμαϊκές βασίλισσες που κυβέρνησαν επίσημα μόνες τους ήταν η Βερενίκη Γ΄ και η Βερενίκη Δ΄. Η Κλεοπάτρα Ε΄ συγκυβέρνησε, αλλά ήταν με μία άλλη γυναίκα, τη Βερενίκη Δ΄. Η Κλεοπάτρα Ζ΄ συγκυβέρνησε επίσημα με τον Πτολεμαίο ΙΓ΄ Θεό Φιλοπάτορα, τον Πτολεμαίο ΙΔ΄ και τον Πτολεμαίο ΙΕ΄, αλλά ουσιαστικά κυβέρνησε μόνη της την Αίγυπτο.
Πτολεμαίος Β΄
Ο Πτολεμαίος Β΄ Φιλάδελφος, ο οποίος διαδέχθηκε τον πατέρα του ως φαραώ της Αιγύπτου το 283 π.Χ., ήταν ένας ειρηνικός και καλλιεργημένος φαραώ, αν και σε αντίθεση με τον πατέρα του δεν ήταν σπουδαίος πολεμιστής. Ευτυχώς, ο Πτολεμαίος Α΄ είχε αφήσει την Αίγυπτο δυνατή και ευημερούσα. Τρία χρόνια εκστρατείας στον Α΄ Συριακό Πόλεμο έκανε τους Πτολεμαίους κύριους της ανατολικής Μεσογείου, ελέγχοντας τα νησιά του Αιγαίου (η Νησιωτική Συμμαχία) και τις παράκτιες περιοχές της Κιλικίας, της Παμφυλίας, της Λυκίας και της Καρίας. Ωστόσο, μερικά από αυτά τα εδάφη χάθηκαν κοντά στο τέλος της βασιλείας του ως αποτέλεσμα του Β΄ Συριακού Πολέμου. Στη δεκαετία του 270 π.Χ. ο Πτολεμαίος Β΄ νίκησε το βασίλειο του Κους σε πόλεμο, αποκτώντας στους Πτολεμαίους ελεύθερη πρόσβαση στην επικράτεια των Κουσιτών και τον έλεγχο σημαντικών κοιτασμάτων χρυσού νότια της Αιγύπτου, γνωστά ως Δωδεκασόινος. Ως αποτέλεσμα οι Πτολεμαίοι ίδρυσαν κυνηγετικούς σταθμούς και λιμάνια μέχρι το Πορτ Σουδάν, από όπου ομάδες επιδρομών που περιείχαν εκατοντάδες άνδρες, έψαχναν για πολεμικούς ελέφαντες. Ο ελληνιστικός πολιτισμός θα αποκτούσε σημαντική επιρροή στο Κους αυτή την εποχή.
Κλεοπάτρα Ζ΄
Η πτώση της εξουσίας των Πτολεμαίων συνέπεσε με την αυξανόμενη κυριαρχία της Ρωμαϊκής Δημοκρατίας. Με το ένα κράτος μετά το άλλο να πέφτουν στη Μακεδονία και την αυτοκρατορία των Σελευκιδών, οι Πτολεμαίοι δεν είχαν άλλη επιλογή από το να συμμαχήσουν με τους Ρωμαίους, ένα σύμφωνο που κράτησε περισσότερο από 150 χρόνια. Την εποχή του Πτολεμαίου ΙΒ΄ η Ρώμη είχε αποκτήσει τεράστια επιρροή στην πολιτική και τα οικονομικά της Αιγύπτου, σε σημείο που ανακήρυξε τη ρωμαϊκή σύγκλητο θεματοφύλακα της Πτολεμαϊκής Δυναστείας. Ο Πτολεμαίος ΙΒ΄ είχε πληρώσει τεράστια ποσά αιγυπτιακού πλούτου και πόρων ως φόρο τιμής στους Ρωμαίους, προκειμένου να ανακτήσει και να εξασφαλίσει τον θρόνο του μετά την εξέγερση και το σύντομο πραξικόπημα υπό την ηγεσία των μεγαλύτερων κορών του, της Κλεοπάτρας ΣΤ΄ Τρύφαινας και της Βερενίκη Δ΄. Και οι δύο κόρες σκοτώθηκαν στην ανάκτηση τού θρόνου του από τον Αυλητή: η Τρύφαινα με δολοφονία και η Βερενίκη με εκτέλεση. Έτσι έμεινε η Κλεοπάτρα Ζ΄ ως το μεγαλύτερο παιδί του Πτολεμαίου ΙΒ΄ Αυλητή που επέζησε. Παραδοσιακά, τα βασιλικά αδέλφια των Πτολεμαίων παντρεύονταν το ένα το άλλο κατά την άνοδο στο θρόνο. Αυτοί οι γάμοι μερικές φορές έκαναν παιδιά και άλλες φορές ήταν απλώς μία τελετουργική ένωση για την εδραίωση της πολιτικής εξουσίας. Ο Πτολεμαίος ΙΒ΄ Αυλητής εξέφρασε με τη διαθήκη του την επιθυμία να παντρευτούν η Κλεοπάτρα Ζ΄ και ο αδελφός της Πτολεμαίος ΙΓ΄ και να κυβερνήσουν από κοινού. Στη διαθήκη η ρωμαϊκή σύγκλητος ορίστηκε ως εκτελεστής, δίνοντας στη Ρώμη περαιτέρω έλεγχο στους Πτολεμαίους και, ως εκ τούτου, στη μοίρα της Αιγύπτου ως έθνους. σύνδεσμος=//upload.wikimedia.org/wikipedia/commons/thumb/f/ff/Ptolemy_XII_making_offerings_to_Egyptian_Gods%2C_in_the_Temple_of_Hathor%2C_Dendera%2C_Egypt.jpg/220px-Ptolemy_XII_making_offerings_to_Egyptian_Gods%2C_in_the_Temple_of_Hathor%2C_Dendera%2C_Egypt.jpg|μικρογραφία| Ο [[Πτολεμαίος ΙΒ΄ Αυλητής|Πτολεμαίος ΙΒ΄, πατέρας της Κλεοπάτρας Ζ΄, κάνει προσφορές σε Αιγύπτιους θεούς, στον ναό του Αθώρ, Δένδερα, Αίγυπτος.]] Μετά το τέλος τού πατέρα τους, η Κλεοπάτρα Ζ΄ και ο μικρότερος αδελφός της Πτολεμαίος ΙΓ΄ κληρονόμησαν τον θρόνο και παντρεύτηκαν. Ωστόσο, ο γάμος τους ήταν μόνο ονομαστικός και η σχέση τους σύντομα εκφυλίστηκε. Η Κλεοπάτρα στερήθηκε την εξουσία και τον τίτλο από τους συμβούλους τού Πτολεμαίου ΙΓ΄, οι οποίοι είχαν σημαντική επιρροή στον νεαρό βασιλιά. Φεύγοντας στην εξορία, η Κλεοπάτρα προσπάθησε να συγκεντρώσει στρατό για να ανακτήσει τον θρόνο.
Chery QQ
Κινητήρες
Η παλέτα των κινητήρων δεν είναι ιδιαίτερα μεγάλη, έχοντας την δυνατότητα επιλογής μόνο στον κυβισμό. Συγκεκριμένα, κυκλοφορεί ως βασική έκδοση ο τρικύλινδρος QQ3 0.8 (SQR372) των 812 κυβικών εκατοστών με τροφοδοσία βενζίνης, αποδίδοντας 52 ίππους στις 6.000 στροφές το λεπτό. Ο κινητήρας αυτός είναι εφοδιασμένος με σύστημα ηλεκτρονικού ψεκασμού και η οικονομία καυσίμου αγγίζει τα 6,3 λίτρα στα 100 χιλιόμετρα.
Βασίλειο των Πτολεμαίων
Κλεοπάτρα Ζ΄
Ο Οκταβιανός έσπευσε να κηρύξει τον πόλεμο στον Αντώνιο και την Κλεοπάτρα, ενώ η κοινή γνώμη για τον Αντώνιο ήταν χαμηλή. Οι ναυτικές τους δυνάμεις συναντήθηκαν στο Άκτιο, όπου οι δυνάμεις του Μάρκου Βιψάνιου Αγρίππα νίκησαν το ναυτικό της Κλεοπάτρας και τού Αντώνιου. Ο Οκταβιανός περίμενε έναν χρόνο πριν διεκδικήσει την Αίγυπτο ως ρωμαϊκή επαρχία. Έφτασε στην Αλεξάνδρεια και νίκησε εύκολα τις δυνάμεις τού Μάρκου Αντώνιου, που είχαν απομείνει έξω από την πόλη. Αντιμετωπίζοντας βέβαιο θάνατο από τα χέρια τού Οκταβιανού, ο Αντώνιος αποπειράθηκε να αυτοκτονήσει πέφτοντας στο δικό του σπαθί, αλλά επέζησε για λίγο. Μεταφέρθηκε από τους εναπομείναντες στρατιώτες του στην Κλεοπάτρα, η οποία είχε εγκλωβιστεί στο μαυσωλείο της, όπου και πέθανε αμέσως μετά.
Chery QQ
Δεύτερη γενιά (2013 - σήμερα)
Το δεύτερης γενιάς QQ σχεδιάστηκε στην Ιταλία από την Torino Design. Όσον αφορά τα μηχανικά του χαρακτηριστικά, ο βενζινοκινητήρας είναι ένας 1.0 λίτρου, συνοδευόμενος με το 5-τάχυτο χειροκίνητο κιβώτιο ταχυτήτων. Μάλιστα από το 2015 το Chery QQ άρχισε να εισάγεται στην Ιταλία από την εταιρεία DR Automobiles, υπό την ονομασία DR Zero.
Βασίλειο των Πτολεμαίων
Τέχνη
Η Πτολεμαϊκή τέχνη παρήχθη κατά τη διάρκεια της βασιλείας των Πτολεμαίων ηγεμόνων (304–30 π.Χ.) και συγκεντρώθηκε κυρίως εντός των ορίων της Πτολεμαϊκής Αυτοκρατορίας. Αρχικά, έργα τέχνης υπήρχαν χωριστά είτε σε αιγυπτιακό, είτε σε ελληνιστικό στυλ, αλλά με την πάροδο του χρόνου, αυτά τα χαρακτηριστικά άρχισαν να συνδυάζονται. Η συνέχιση τού αιγυπτιακού στυλ τέχνης αποδεικνύει τη δέσμευση των Πτολεμαίων να διατηρήσουν τα αιγυπτιακά έθιμα. Αυτή η στρατηγική όχι μόνο βοήθησε στη νομιμοποίηση της διακυβέρνησής τους, αλλά και ηρέμησε τον γενικό πληθυσμό. Η ελληνικής τεχνοτροπίας τέχνη δημιουργήθηκε επίσης κατά τη διάρκεια αυτής της περιόδου και υπήρχε παράλληλα με την πιο παραδοσιακή αιγυπτιακή τέχνη, η οποία δεν μπορούσε να αλλοιωθεί σημαντικά, χωρίς να αλλάξει η εγγενής, πρωτίστως θρησκευτική, λειτουργία της. Η τέχνη που βρέθηκε εκτός της ίδιας της Αιγύπτου, αν και εντός του Πτολεμαϊκού βασιλείου, άλλοτε χρησιμοποιούσε την αιγυπτιακή εικονογραφία, όπως είχε χρησιμοποιηθεί στο παρελθόν και άλλοτε την προσάρμοζε. σύνδεσμος=//upload.wikimedia.org/wikipedia/commons/thumb/0/07/Faience_Sistrum_Inscribed_with_the_Name_of_Ptolemy_I_MET_DP246588.jpg/220px-Faience_Sistrum_Inscribed_with_the_Name_of_Ptolemy_I_MET_DP246588.jpg|μικρογραφία| Σείστρον από φαγεντιανή με κεφάλι Αθώρ με αυτιά βοός από τη βασιλεία του Πτολεμαίου Α΄. Το χρώμα είναι ενδιάμεσο μεταξύ τού παραδοσιακού αιγυπτιακού χρώματος σε χρώματα πιο χαρακτηριστικά της φαγεντιανής εποχής των Πτολεμαίων. Για παράδειγμα, το σείστρον από φαγεντιανή που φέρει το όνομα του Πτολεμαίου, έχει κάποια παραπλανητικά ελληνικά χαρακτηριστικά, όπως τους κυλίνδρους στην κορυφή. Ωστόσο, υπάρχουν πολλά παραδείγματα σχεδόν πανομοιότυπων σειστρών και στηλών, που χρονολογούνται μέχρι τη 18η δυναστεία στο Νέο Βασίλειο. Είναι, λοιπόν, καθαρά αιγυπτιακού στιλ. Εκτός από το όνομα τού βασιλιά, υπάρχουν και άλλα χαρακτηριστικά που το χρονολογούν συγκεκριμένα στην Πτολεμαϊκή περίοδο. Το πιο χαρακτηριστικό είναι το χρώμα της φαγεντιανής. Το πράσινο τού μήλου, το βαθύ μπλε και το μπλε της λεβάντας είναι τα τρία χρώματα που χρησιμοποιούνται πιο συχνά κατά τη διάρκεια αυτής της περιόδου, μία αλλαγή από το χαρακτηριστικό μπλε των προηγούμενων βασιλείων. Αυτό το σείστρον φαίνεται να είναι μία ενδιάμεση απόχρωση, που ταιριάζει χρονολογικά με την αρχή της Πτολεμαϊκής βασιλείας.
Θρησκεία
Η δεύτερη ελληνική πόλη που ιδρύθηκε μετά την κατάκτηση της Αιγύπτου, ήταν η Πτολεμαΐδα, 640 χλμ. μέχρι τον Νείλο, όπου υπήρχε ένα ιθαγενές χωριό, που ονομαζόταν Ψόι, στον νομό που ονομαζόταν -από την αρχαία αιγυπτιακή πόλη- Θίνις. Αν η Αλεξάνδρεια διαιώνιζε το όνομα και τη λατρεία τού Μεγάλου Αλεξάνδρου, η Πτολεμαΐδα επρόκειτο να διαιωνίσει το όνομα και τη λατρεία τού ιδρυτή της Πτολεμαϊκής εποχής. Πλαισιωμένη από τους άγονους λόφους της κοιλάδας τού Νείλου και τον αιγυπτιακό ουρανό, εδώ αναδύθηκε μία ελληνική πόλη, με τα δημόσια κτίρια, τους ναούς και το θέατρό της, που αναμφίβολα εμφανίζει τις κανονικές αρχιτεκτονικές μορφές, που συνδέονται με τον ελληνικό πολιτισμό, με πολίτες Έλληνες στο αίμα και τους θεσμούς μίας ελληνικής πόλης. Αν υπάρχει κάποια αμφιβολία, στο ότι η Αλεξάνδρεια είχε συμβούλιο και συνέλευση, δεν υπάρχει καμία αμφιβολία σε αυτό για την Πτολεμαΐδα. Ήταν πιο δυνατό για τους βασιλείς να επιτρέψουν ένα μέτρο αυτοδιοίκησης, σε έναν λαό που ήταν σε αυτή την απόσταση από τη συνήθη κατοικία της Αυλής. Έχουμε ακόμη γραμμένα σε πέτρα διατάγματα, που ψηφίστηκαν στη συνέλευση τού λαού της Πτολεμαϊδας, διατυπωμένα με τις κανονικές μορφές της ελληνικής πολιτικής παράδοσης: "Φάνηκε καλό στη βουλή και στον δήμο: ο Ερμάς γιος του Δωρέου, από τον δήμο Μεγιστέα, ήταν ο εισηγητής, ενώ οι πρυτάνεις οι συνάδελφοι με τον Διονύσιο γιο του Μουσαίου το 8ο έτος, κ.λπ.
Ο ελληνικός πολιτισμός ήταν τόσο πολύ συνδεδεμένος με τη ζωή της πόλης-κράτους, που όποιος βασιλιάς ήθελε να παρουσιαστεί στον κόσμο ως γνήσιος πρωταθλητής τού ελληνισμού, έπρεπε να κάνει κάτι προς αυτή την κατεύθυνση, αλλά ο βασιλιάς της Αιγύπτου, φιλόδοξος να λάμψει ως ένας Έλληνας, θα έβρισκε τις ελληνικές πόλεις, με τη δημοκρατική παράδοση και τις φιλοδοξίες τους για ανεξαρτησία, άβολα στοιχεία σε μία χώρα που προσφερόταν, όσο καμία άλλη, στον γραφειοκρατικό συγκεντρωτισμό. Οι Πτολεμαίοι λοιπόν περιόρισαν τον αριθμό των ελληνικών πόλεων-κρατών στην Αίγυπτο στην Αλεξάνδρεια, την Πτολεμαΐδα και τη Ναύκρατιν.
Εκτός Αιγύπτου, οι Πτολεμαίοι άσκησαν τον έλεγχο των ελληνικών πόλεων στην Κυρηναϊκή της Κύπρου και στις ακτές και τα νησιά τού Αιγαίου, αλλά αυτές ήταν μικρότερες από τις ελληνικές πόλεις στην Αίγυπτο. Υπήρχαν πράγματι επαρχιακές πόλεις με ονόματα όπως Πτολεμαΐδα, Αρσινόη και Βερενίκη, στις οποίες υπήρχαν ελληνικές κοινότητες με μία συγκεκριμένη κοινωνική ζωή και υπήρχαν παρόμοιες ομάδες Ελλήνων σε πολλές από τις παλιές αιγυπτιακές πόλεις, αλλά δεν ήταν κοινότητες με τις πολιτικές μορφές μίας πόλης-κράτους. Ωστόσο, αν δεν είχαν χώρο πολιτικής συνάθροισης, είχαν συχνά το δικό τους γυμνάσιον, το ουσιαστικό σημάδι τού ελληνισμού, εξυπηρετώντας κάτι από τον σκοπό ενός πανεπιστημίου για τους νέους. Μακριά από τον Νείλο στην Όμπη βρέθηκε ένα γυμνάσιο των ντόπιων Ελλήνων το 136–135 π.Χ., το οποίο λάμβανε αποφάσεις και αλληλογραφούσε με τον βασιλιά. Επίσης το 123 π.Χ., όταν υπήρχε ταραχή στην Άνω Αίγυπτο μεταξύ των πόλεων Κροκοδειλόπολης και Ερμονθίδος, οι διαπραγματευτές που στάλθηκαν από την Κροκοδειλόπολη ήταν οι νεαροί από το γυμνάσιον, οι οποίοι, σύμφωνα με την ελληνική παράδοση, έτρωγαν ψωμί και αλάτι με τους διαπραγματευτές. από την άλλη πόλη. Όλες οι ελληνικές διάλεκτοι τού ελληνικού κόσμου σταδιακά αφομοιώθηκαν στην Κοινή Ελληνική διάλεκτο, που ήταν η κοινή γλώσσα τού ελληνιστικού κόσμου. Γενικά, οι Έλληνες της Πτολεμαϊκής Αιγύπτου ένιωθαν εκπρόσωποι ενός ανώτερου πολιτισμού, αλλά ήταν περίεργοι για τον γηγενή πολιτισμό της Αιγύπτου.
Νεκρόπολη των κροκοδείλων της Μάαμπντεχ
Η Νεκρόπολη των Κροκοδείλων της Μάαμπντεχ είναι αρχαιολογικός χώρος στην Αίγυπτο και μια από τις αρχαιότερες νεκροπόλεις με μούμιες κροκοδείλων της αρχαίας Αιγύπτου. Στο σημείο αυτό ανακαλύφτηκε ο Πάπυρος του Χάρρις
Λάκης Σοφιανός
Καριέρα
Ο Σοφιανός ξεκίνησε να αγωνίζεται από την ομάδα του Αρίωνα Αγίου Αρτεμίου (Αρίων Γούβας) σε ηλικία δεκαέξι ετών, παραμένοντας στην ίδια ομάδα μέχρι το 1953. Κατά την εφηβική του ηλικία είχε καταφύγει σε παράνομες δραστηριότητες μετά τον Β' Παγκόσμιο πόλεμο και φημιζόταν για την εξωγηπεδική του ζωή, αφού συχνές ήταν οι περιπτώσεις που εισαγόταν σε αναμορφωτήρια. Παρ' όλα αυτά, το εξαιρετικό του ποδοσφαιρικό ταλέντο του εξασφάλισε μεταγραφή στην ομάδα του Παναθηναϊκού. Με τους "πράσινους" κατέκτησε κύπελλο Ελλάδας του 1954-55 και διεκδίκησε σχεδόν κάθε χρόνο το πρωτάθλημα Ελλάδας. Εκείνη την περίοδο, έγινε γνωστό ότι ενώ ήταν έγκλειστος στις φυλακές Αβέρωφ, ο Παναθηναϊκός ζητούσε ειδική άδεια με σκοπό να αγωνίζεται στα εντός έδρας παιχνίδια του συλλόγου.
Κοιμητήριο Χάιγκεϊτ
thumb|right|240px|Ο τάφος του Καρλ Μαρξ στο Κοιμητήριο Χάιγκεϊτ, Λονδίνο. Το Κοιμητήριο Χάιγκεϊτ (αγγλικά: Highgate Cemetery) του Λονδίνου βρίσκεται στο βορειανατολικό προάστιο Χάιγκεϊτ (Highgate) της βρετανικής πρωτεύουσας, δίπλα στο Πάρκο Γουότερλο (Waterlow Park). Χωρίζεται μέσω της Σουέινς Λέιν Ν6 (Swains Lane N6) σε Ανατολικό και Δυτικό Κοιμητήριο (Μετρό: Archway, Άρτσγουέι).
Δυτικό Κοιμητήριο:
Κατάλογος ηγεμόνων στη Θράκη και τη Δακία
Κέλτες και Δάκες
σύνδεσμος=//upload.wikimedia.org/wikipedia/commons/thumb/1/18/Dacia_around_60-44_BC_during_Burebista%2C_including_campaigns_-_French.png/220px-Dacia_around_60-44_BC_during_Burebista%2C_including_campaigns_-_French.png|μικρογραφία| Η Δακία.
Βασίλειο Οδρυσών
Ο παρακάτω κατάλογος περιλαμβάνει τους γνωστούς Οδρυσίους βασιλείς της Θράκης, αλλά μεγάλο μέρος του είναι από εικασίες, βασισμένος σε ελλιπείς πηγές και στην ποικίλη ερμηνεία των συνεχιζόμενων νομισματικών και αρχαιολογικών ανακαλύψεων. Περιλαμβάνονται και διάφοροι άλλοι Θράκες βασιλείς (μερικοί από αυτούς μη Οδρυσίους). Οι Οδρύσιοι βασιλείς, αν και αποκαλούνταν βασιλείς της Θράκης, δεν άσκησαν ποτέ κυριαρχία σε όλη τη Θράκη. Ο έλεγχος διέφερε ανάλογα με τις φυλετικές σχέσεις. Οδρύσιοι βασιλείς (τα ονόματα παρουσιάζονται με ελληνική μορφή):
Τάιγκερ Γουντς
Μετά από μια εξαιρετική πορεία που είχε ως ερασιτέχνης παίκτης κατά την εποχή που παρακολουθούσε μαθήματα στο κολλέγιο, ο Γουντς έγινε επαγγελματίας παίκτης σε ηλικία 20 ετών στα μέσα του 1996. Έως τον Απρίλιο του 1997 είχε ήδη κερδίσει τον πρώτο του τίτλο, το τουρνουά 1997 Masters, σημειώνοντας κορυφαία επίδοση κερδίζοντας την διοργάνωση με 12 κτυπήματα και λαμβάνοντας 486.000 δολάρια ως χρηματικό έπαθλο. Έφτασε στην κορυφή της παγκόσμιας κατάταξης τον Ιούνιο του 1997. Κατά την δεκαετία του 2000, ο Γουντς ήταν η κυρίαρχη μορφή στο άθλημα παγκοσμίως, παραμένοντας ο κορυφαίος παίκτης σύμφωνα με την κατάταξη για 264 συνεχόμενες εβδομάδες από τον Αύγουστο του 1999 έως τον Σεπτέμβριο του 2004, και κατόπιν για 281 εβδομάδες από τον Ιούνιο του 2005 έως τον Οκτώβριο του 2010.
Κατά την αθλητική του σταδιοδρομία, δημιούργησε πολυάριθμα ρεκόρ, καθώς είναι ο αθλητής γκολφ με την μεγαλύτερη χρονική παραμονή στην κορυφή της παγκόσμιας κατάταξης καθώς και με τις αριθμητικά περισσότερες εβδομάδες ως σύνολο. Ανάμεσα στις πολλές άλλες διακρίσεις και βραβεία που κέρδισε, συγκαταλέγονται 18 παγκόσμια πρωταθλήματα γκολφ, 14 επαγγελματικά πρωταθλήματα γκολφ και 79 PGA Tour αγώνες στις ΗΠΑ, η διάκριση του νεότερου σε ηλικία παίκτη ο οποίος κατάφερε να κατακτήσει το Γκραντ Σλαμ (όλα τα μεγάλα πρωταθλήματα εντός του ίδιου έτους), κάτι που έκανε 3 φορές, και η διάκριση του νεότερου και ταχύτερου παίκτη ο οποίος κέρδισε 50 τουρνουά.
Πάρκο Μονσουρί
Περιγραφή
αριστερά|μικρογραφία|250x250εσ|Η λίμνη του πάρκου μικρογραφία|253x253εσ|Χάρτης του πάρκου Μονσουρί|εναλλ.=|αριστερά Το πάρκο Μονσουρί είναι ένα από τα τέσσερα μεγάλα αστικά δημόσια πάρκα, μαζί με το δάσος της Βουλώνης, το δάσος της Βενσέν και το πάρκο Μπυτ-Σωμόν, που δημιουργήθηκαν στα πλαίσια του μετασχηματισμού του Παρισιού από τον αυτοκράτορα Ναπολέοντα Γ' και τον Νομάρχη του Σηκουάνα βαρόνο Οσμάν, σε καθένα από τα βασικά σημεία γύρω από το Παρίσι, προκειμένου να παρέχουν πράσινο χώρο και αναψυχή για τον ταχέως αναπτυσσόμενο πληθυσμό του Παρισιού.
Ούγος του Ιμπελέν
Ο Ούγος, γαλλ. Hugues (π. 1130-33 - 1169/71) από τον Οίκο του Ιμπελέν ήταν ένας σημαντικός ευγενής του Σταυροφορικού βασιλείου της Ιερουσαλήμ, κύριος του Ιμπελέν και καστελάνος της Ράμλα.
Οικογένεια
Νυμφεύτηκε το 1163 την Αγνή των Κουρτεναί κυρία του Τορόν, κόρη του Ζοσλέν Β΄ κόμη της Έδεσσας· δεν απέκτησαν τέκνα.
Α1 Κατηγορία υδατοσφαίρισης ανδρών 1994-1995
Πηγή
Κατηγορία:Α1 εθνική κατηγορία υδατοσφαίρισης ανδρών
Εμίλ Βαλντόιφελ
Ο Εμίλ Βαλντόιφελ -οικογενειακό όνομα Σαρλ Εμίλ Λεβί (Émile Waldteufel, οικ. Charles Émile Lévy Στρασβούργο 9 Δεκεμβρίου 1837 – Παρίσι 12 Φεβρουαρίου 1915) ήταν Γάλλος  πιανίστας και συνθέτης χορευτικής μουσικής, ο σημαντικότερος μετά τον Όφενμπαχ εκπρόσωπος του είδους. Κυριάρχησε στην ελαφρά μουσική της Β’ Γαλλικής Αυτοκρατορίας εκφράζοντας, ταυτόχρονα, την πολιτιστική της νοοτροπία.
Βιογραφικά στοιχεία
Τον Οκτώβριο του 1874, ο Βαλντόιφελ έπαιξε σε ένα μουσικό γεγονός το οποίο παρακολούθησε ο, τότε Πρίγκιπας της Ουαλίας, μελλοντικός βασιλιάς Εδουάρδος Ζ΄. Ο πρίγκηπας ενθουσιάστηκε από το βαλς Manolo του συνθέτη και, έκτοτε, επρόκειτο να κάνει τη μουσική τού Βαλντόιφελ γνωστή σε όλη τη Βρετανία. Ακολούθησε μακροχρόνιο συμβόλαιο με τον εκδότη «Hopwood & Crew» που έδρευε στο Λονδίνο. Μέρος της εταιρείας ανήκε στον Charles Coote, διευθυντή της μπάντας Coote & Tinney's, της πρώτης χορευτικής ορχήστρας στην βρετανική πρωτεύουσα. Με αυτές τις «πλάτες», η μουσική του Βαλντόιφελ παιζόταν στα Ανάκτορα του Μπάκιγχαμ μπροστά στη Βασίλισσα Βικτώρια. Τότε, ο συνθέτης κυριάρχησε στη μουσική σκηνή του Λονδίνου και έγινε παγκοσμίως γνωστός. Κατά τη διάρκεια αυτής της περιόδου συνέθεσε τα γνωστότερα έργα του, πολλά από τα οποία ακούγονται, ακόμα, σήμερα σε όλο τον κόσμο. Το διασημότερο, ίσως, κομμάτι του, το βαλς Les Patineurs «Οι Παγοδρόμοι», γράφηκε το 1882.
Μπόρκα Παβίτσεβιτς
Η Μπόρκα Παβίτσεβιτς (γεννηθείσα στο Κότορ της τότε Γιουγκοσλαβίας το 1947) είναι Σέρβα δραματουργός, αρθρογράφος εφημερίδας και πολιτιστική ακτιβίστρια. Περιγράφεται επίσης ως "δραματουργός, φιλελεύθερη και ειρηνική διανοούμενη του Βελιγραδίου", ίδρυσε το Κέντρο Πολιτισμικής Απολύμανσης το 1994 και είναι συνιδρυτής του κύκλου του Βελιγραδίου.
Βιογραφία
Ο Pavićević ίδρυσε το Κέντρο Πολιτισμικής Απολύμανσης, το 1994, αφιερωμένο στη δημιουργία κάθαρσης, και έχει διοργανώσει πάνω από 5.000 εκδηλώσεις, εκθέσεις, διαδηλώσεις και διαλέξεις. Ήταν ένας από τους υπογράφοντες της Διακήρυξης του Κινήματος Πολιτικής Αντίστασης το 2012 και είναι ο συν-συγγραφέας του βιβλίου Βελιγράδι, το Βελιγράδι μου. Η Παβίτσεβιτς έχει λάβει πολλά βραβεία, μεταξύ των οποίων το Βραβείο Όττο Ρένε Καστίγιο για το Πολιτικό Θέατρο (2000), το Βραβείο για την Ειρήνη και τον Πολιτισμό του Ιδρύματος Χιροσίμα (2004), το βραβείο Οσβαγιάνγιε σλομπόντε από το ίδρυμα Μάγια Μαρσίτσεβιτς Τάσιτς (2005), το Βραβείο Διαδρομών από το Ευρωπαϊκό Πολιτιστικό Ίδρυμα (2009/2010), και από τη Λεγεώνα της Τιμής από την Κυβέρνηση της Γαλλικής Δημοκρατίας (2001).
Στιβ ντι Τζόρτζιο
Ο Ντι Τζόρτζιο είναι γνωστός για το τεχνικό του παίξιμο. Προτιμά πεντάχορδα μπάσα, ενώ συχνά χρησιμοποιεί και άταστο μπάσο. Έχει εμφανιστεί αρκετές φορές με μπάσο με δύο σώματα, ένα άταστο και ένα με τάστα. Μάλιστα, φημίζεται για τα σόλο μπάσου του, τόσο στους Sadus, όσο και στους Death και τους Dark Hall. Παίζει μπάσο με τα δάχτυλά του, και όχι με πένα.
Δεκαετία του '90
Η δεκαετία όμως, δισκογραφικά, δεν περιορίστηκε στους Sadus για τον Ντι Τζόρτζιο. Ο Τσακ Σούλντινερ, ιθύνων νους των Death, αποφάσισε να συνεργαστεί με session μουσικούς. Το αποτέλεσμα τον δικαίωσε με το επιτυχημένο "Human" το 1991, στο οποίο χρέη μπασίστα ανέλαβε ο Ντι Τζόρτζιο. Οι υποχρεώσεις του με τους Sadus δεν τον άφησαν, ωστόσο να ασχοληθεί με τους Death μέχρι το 1993, όπου έπαιξε άταστο μπάσο στον δίσκο "Individual Thought Patterns" και συμμετείχε στο βίντεο κλιπ του τραγουδιού "The Philosopher". Αν και επίσημα ο Ντι Τζόρτζιο δεν επανεμφανίστηκε σε δίσκο των Death, τα ντέμο των επόμενων δύο δίσκων του συγκροτήματος ("Symbolic" και "The Sound of Perseverance") περιλαμβάνουν ηχογραφήσεις του Ντι Τζόρτζιο. Η συνεργασία του με τον Σούλντινερ ολοκληρώθηκε το 1999 με τη συμμετοχή του στο δίσκο των Control Denied, του progressive metal συγκροτήματος που δημιούργησε ο Σούλντινερ, με τίτλο "The Fragile Art of Existence".
Εθνική Αγγλίας (ράγκμπι γιούνιον ανδρών)
Εξωτερικοί σύνδεσμοι
Κατηγορία:Αθλητισμός στην Αγγλία Κατηγορία:Ράγκμπι γιούνιον
Κοινότητα Συκολόγου
Οικισμοί κοινότητας
Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Εμμανουήλ Φανουράκη.
Βαλεντίν Σιλβέστροβ
Εξωτερικοί σύνδεσμοι
Κατηγορία:Μουσική στην Ουκρανία Κατηγορία:Ουκρανοί μουσικοί Κατηγορία:Ουκρανοί συνθέτες
Φαουστίνο Ιμπαλί
Ο Φαουστίνο Ιμπαλί (Faustino Fudut Imbali, 1η Μαΐου 1956-) είναι πολιτικός από τη Γουινέα-Μπισσάου, ο οποίος υπηρέτησε πιο πρόσφατα ως πρωθυπουργός από τις 29 Οκτωβρίου 2019 έως τις 8 Νοεμβρίου της ίδιας χρονιάς. Υπηρέτησε ξανά στην πρωθυπουργία από τις 21 Μαρτίου 2001 ως τις 9 Δεκεμβρίου του ίδιου έτους. Επίσης, διατέλεσε υπουργός Εξωτερικών από το 2012 ως το 2013.
Υποψήφιος στις προεδρικές εκλογές
Ο Ιμπαλί κατήλθε ως ανεξάρτητος υποψήφιος στις προεδρικές εκλογές που έγιναν τον Νοέμβριο του 1999 και ήρθε 3ος, με ποσοστό 8,22% των ψήφων. Έπειτα από τη νίκη του Κούμπα Ιαλά σε εκείνες τις εκλογές, ο Ιμπαλί διορίστηκε αντιπρόεδρος της κυβέρνησης αρμόδιος για την οικονομική και την κοινωνική ανασυγκρότηση στην κυβέρνηση που διορίστηκε στις 19 Φεβρουαρίου 2000, με πρωθυπουργό τον Καετάνο Ιντσάμα. Συνακόλουθα, διορίστηκε υπουργός Εξωτερικών στην κυβέρνηση που σχηματίστηκε στις 25 Ιανουαρίου 2001.
Μαρία Ελισάβετ της Αυστρίας (1737-1740)
Ζωή
Ένα ζωηρό και αξιαγάπητο παιδί, σύντομα έγινε η αγαπημένη των δύο γονέων της. Ο εκ μητρός παππούς της, ο Κάρολος ΣΤ΄ της Αγίας Ρωμαϊκής Αυτοκρατορίας, λάτρευε τη μεγαλύτερη εγγονή του, στην οποία είχε δώσει το υποκοριστικό Λιζλ και συχνά έπαιζε μαζί της.
Παραπομπές
Κατηγορία:Πριγκίπισσες της Αυστρίας
Β΄ εμφύλιος πόλεμος στη Λιβερία
Πολιορκία της Μονρόβια (Ιούλιος–Αύγουστος 2003)
Τον Ιούλιο του 2003 οι Ηνωμένες Πολιτείες έστειλαν επίσης μικρή δύναμη να ενισχύσει την ασφάλεια γύρω από την πρεσβεία των ΗΠΑ στη Μονρόβια, η οποία δέχθηκε επιθέσεις, με την Επιχείρηση Σάινινγκ Εξπρές (Operation Shining Express).
Ναρκωτικά
Τα ναρκωτικά αποτελούσαν αναπόσπαστο μέρος της κουλτούρας της Λιβερίας εν καιρώ πολέμου. Παιδιά στρατιώτες και άλλοι πολεμιστές ήταν συνήθως εθισμένοι στην κοκαΐνη, το χατ και άλλες ουσίες ως μέσο ελέγχου. Αρκετοί πολέμαρχοι θεωρούσαν ότι η κοκαΐνη έκανε τους στρατιώτες αποτελεσματικότερους στη μάχη.
Ερρίκος Β΄ του Ναμύρ
Πηγές
Κατηγορία:Οίκος των Κουρτεναί Κατηγορία:Οίκος των Καπετιδών Κατηγορία:Μαργράβοι του Ναμύρ
Τζέιμς Μάρτιν
μικρογραφία|Ο Μάρτιν στο Good Food Show τον χειμώνα 2014
Ο Τζέιμς Μάρτιν (γεννημένος στις 30 Ιουνίου 1972) είναι Άγγλος σέφ και τηλεοπτικός παρουσιαστής, ο οποίος φημίζεται περισσότερο για την τηλεοπτική συνεργασία με τα κανάλια BBC και ITV.
Πιο πρόσφατα, ο Μάρτιν παρουσίαζε τη τηλεοπτική σειρά James Martin's French Adventure (2017), το Saturday Morning with Jame Martin (2017- μέχρι τώρα) και το Jame's Martin's America Adventure (2018) για το ITV.
Νεανικά χρόνια
Η οικογένεια του Μάρτιν ήταν αγρότες στη κοινότητα του Castle Howards, όπου βοηθούσε τη μητέρα του στη κουζίνα, η οποία του κίνησε το ενδιαφέρον του για τη μαγειρική. Αργότερα μετακόμισε στο Welburn, όπου παρακολουθούσε μαθήματα στο σχολείο αγγλικής ενορίας στο Μάλτον το δημόσιο σχολείο του Μάλτον.
Δημοσιογραφία
Μέχρι το 2013, ο Μάρτιν έγραφε άρθρα για ταξιδιωτικούς προορισμούς στο Λονδίνο, στο περιοδικό the Mail on Sunday.
Βραβεία και διακρίσεις
Το 2010, ο Μάρτιν διακρίθηκε από το πανεπιστήμιο του Βόρειου Λονδίνου ως Επίτιμος Καθηγητής, στο τμήμα της φιλοξενίας και του τουρισμού μαζί με τους Μικέλ Ρούξ, Ρέϊμοντ Μπλάνκ και τον Άντον Μονσίμαν.
Κρανιοεγκεφαλική κάκωση
Κρανιοεγκεφαλική κάκωση, λέγεται και τραυματική εγκεφαλική βλάβη, είναι μια διαταραχή στη φυσιολογική λειτουργία του εγκεφάλου που προκαλείται από μια εξωτερική δύναμη. Μπορεί να ταξινομηθεί με βάση τη βαρύτητα (από ήπια έως βαριά), τον μηχανισμό (κλειστή ή ανοιχτή/διεισδυτική) ή άλλα χαρακτηριστικά (π.χ. εμφάνιση σε μια συγκεκριμένη περιοχή ή σε μια ευρεία περιοχή). Η κρανιοεγκεφαλική κάκωση είναι μια ευρύτερη κατηγορία που μπορεί να περιλαμβάνει βλάβη σε άλλες δομές όπως το τριχωτό της κεφαλής και το κρανίο. Ο τραυματισμός της κεφαλής μπορεί να προκαλέσει σωματικά (πονοκέφαλος, ναυτία κ.α.), γνωστικά (προσοχή, συγκέντρωση κ.α.), συναισθηματικά και συμπεριφορικά (κατάθλιψη, άγχος κ.α.) συμπτώματα. Τα αποτελέσματα μπορεί να κυμαίνονται από πλήρη ανάρρωση έως κώμα, μόνιμη αναπηρία ή θάνατο.
Διάγνωση
μικρογραφία|264x264εσ|Αξονική τομογραφία που δείχνει [[επισκληρίδιο αιμάτωμα (βέλος).]] Οι πάροχοι υγειονομικής περίθαλψης χρησιμοποιούν διαφορετικές εξετάσεις για τη διάγνωση της κρανιοεγκεφαλικής κάκωσης. Εκτός από τους νευρολογικούς ελέγχους (ερωτήσεις που βοηθούν στην αξιολόγηση του πόσο καλά λειτουργεί ο εγκέφαλος και το σώμα ενός ασθενούς με κάκωση), χρησιμοποιούνται επίσης ορισμένες εις βάθος εξετάσεις, οι οποίες βοηθούν στην αποκάλυψη των επιπέδων τραυματισμού ή βλάβης σε ασθενείς με τραυματισμό της κεφαλής. Οι εξετάσεις που χρησιμοποιούνται είναι :
Ήπια κρανιοεγκεφαλική κάκωση
Στην περίπτωση μιας ήπιας κρανιοεγκεφαλικής κάκωσης (εγκεφαλική διάσειση) μπορεί να μην απαιτηθεί ειδική θεραπεία εκτός από ανάπαυση. Εάν ένα άτομο επιστρέψει στις κανονικές του δραστηριότητες πολύ νωρίς και αρχίσει να εμφανίζει συμπτώματα, η διαδικασία επούλωσης μπορεί να διαρκέσει πολύ περισσότερο. Επιπλέον, το αλκοόλ και άλλα φάρμακα μπορούν να επιβραδύνουν την ανάρρωση και να αυξήσουν τις πιθανότητες επανατραυματισμού. Ο επανατραυματισμός κατά τη διάρκεια της ανάρρωσης μπορεί να επιβραδύνει την επούλωση και να αυξήσει τις πιθανότητες για μακροπρόθεσμα προβλήματα, συμπεριλαμβανομένης της μόνιμης εγκεφαλικής βλάβης, ακόμη και θανάτου.
Ινδικός Στρατός Ξηράς
Ο Ινδός Στρατός έχει ένα σύστημα συνταγμάτων, αλλά επιχειρησιακά και γεωγραφικά χωρίζεται σε επτά Διοικήσεις, με τον βασικό σχηματισμό μάχης να είναι η Μεραρχία. Πρόκειται για μια εθελοντική δύναμη και περιλαμβάνει πάνω από το 80% του ενεργού αμυντικού προσωπικού της χώρας. Είναι ο δεύτερος μεγαλύτερος τακτικός στρατός στον κόσμο, με ενεργή δύναμη 1.237.117 ατόμων και 960.000 εφέδρους. Ο στρατός έχει ξεκινήσει ένα πρόγραμμα εκσυγχρονισμού του πεζικού, γνωστό ως Φουτουριστικός Στρατιώτης Πεζικού ως Σύστημα(F-INSAS), και αναβαθμίζεται, αποκτώντας παράλληλα διαρκώς νέους πόρους για τα τεθωρακισμένα, το πυροβολικό και την αεροπορία του.
Ουμράνιε
Η Ουμράνιε (τουρκικά: Ümraniye, ) είναι συνοικία της Κωνσταντινούπολης στην Τουρκία. Χωρίστηκε από το Ουσκουντάρ το 1987. Συνορεύει με το Τσεκμεκόι στα βορειοανατολικά, το Σαντζακτεπέ στα ανατολικά, το Ατασεχίρ στα νότια, το Ουσκουντάρ στα δυτικά και το Μπέικοζ στα βορειοδυτικά.
Η Ουμράνιε σήμερα
Τις τελευταίες δεκαετίες, η Ουμράνιε έχει μετατραπεί σε μια ζωντανή εμπορική και επιχειρηματική περιοχή. Τα πρόσφατα κτιριακά έργα περιλαμβάνουν την κατασκευή μεγάλων εμπορικών κέντρων (συμπεριλαμβανομένου του πρώτου υποκαταστήματος της IKEA στην Κωνσταντινούπολη). Τα σύγχρονα συγκροτήματα διαμερισμάτων έχουν κάνει κάποια τμήματα της Ουμράνιε ελκυστικά μέρη για την αγορά ακινήτων, καθώς η Ουμράνιε βρίσκεται σε έναν κεντρικό αυτοκινητόδρομο, που οδηγεί σε μία από τις δύο γέφυρες, που συνδέουν την ασιατική με την ευρωπαϊκή πλευρά της Κωνσταντινούπολης.
Αθλητισμός
Ο γυναικείος ποδοσφαιρικός σύλλογος Dudullu Spor προβιβάστηκε στην πρώτη κατηγορία ποδοσφαίρου γυναικών για τη σεζόν 2020-21.
Θρακικό βασίλειο (υποτελές στη Ρώμη)
Ιστορία
Στα τέλη του 2ου και στις αρχές του 1ου αι. π.Χ., η Θράκη ήταν πολιτικά διαλυμένη και υπόκειτο σε συνεχείς μάχες μεταξύ τοπικών και ξένων δυνάμεων. Ταυτόχρονα, η Ρωμαϊκή Δημοκρατία προσπάθησε να ασκήσει μεγαλύτερη επιρροή στην περιοχή. Οι Ρωμαίοι αντιμετώπισαν μεγάλη αντίσταση και υπέστησαν επανειλημμένες ήττες στα χέρια των θρακικών φυλών, κυρίως των Βησσών. Ωστόσο οι Ρωμαίοι περιόρισαν σταδιακά τις επιδρομές των Θρακών στις γύρω περιοχές, που κυριαρχούσαν οι Ρωμαίοι, όπως αυτή της αρχαίας Μακεδονίας.
Ερωτισμός
Όπως ανέφερε ο Γάλλος μυθιστοριογράφος Ονορέ ντε Μπαλζάκ, ο ερωτισμός εξαρτάται όχι μόνο από τη σεξουαλική ηθική ενός ατόμου, αλλά και από τον πολιτισμό και τον χρόνο στον οποίο βρίσκεται ένα άτομο.
Ομοερωτισμός
Μελετητές έχουν αναλύσει το ιστορικό πλαίσιο του ομοερωτισμού σε πολλές μορφές, όπως στην μυθολογία, αναγεννησιακή λογοτεχνία, πίνακες ζωγραφικής και αγγεία της αρχαίας Ελλάδας.
Γιανίνα Σοκολόβα
Πρώιμη καριέρα
Η Σοκολόβα ξεκίνησε την καριέρα της στα ΜΜΕ, συνεργαζόμενη με τον τοπικό εκδοτικό οίκο "Telecity", όπου έγραφε μια στήλη.
Το 2003, η Σοκολόβα ήταν οικοδέσποινα της εκπομπής "Όλα τα χρήματα στον κόσμο" στο περιφερειακό τηλεοπτικό κανάλι του Λουχάνσκ "Lot TV".
2018–σήμερα
Τον Μάιο του 2019, η Σοκολόβα ανακοίνωσε το πολυμεσικό έργο με τίτλο Я, Ніна, βασισμένο σε πραγματικά γεγονότα από τη ζωή της. Στόχος του έργου είναι να βοηθήσει τους καρκινοπαθείς να συνειδητοποιήσουν την αξία της ζωής και να αρχίσουν να παλεύουν για αυτή. Το έργο αποτελείται από ένα βιβλίο, ένα τραγούδι και μια μεγάλου μήκους ταινία, στην η Σοκολόβα θα έχει κεντρικό ρόλο.
Μάγια Τσόκλη
Εκλέχθηκε βουλευτής στις εκλογές του 2009 ως υποψήφια με το ΠΑΣΟΚ. Παραιτήθηκε το 2012, αφού ψήφισε το έκτο πακέτο λιτότητας.
Βερντέν
Το Βερντέν (γαλλικά: Verdun), είναι κοινότητα στη διοικητική περιοχή Γκραντ-Εστ της βορειοανατολικής Γαλλίας, υπονομαρχία του νομού Μεζ. Βρίσκεται στην ιστορική και πολιτιστική περιοχή της Λωρραίνης.
Α' Παγκόσμιος πόλεμος
Μετά τον πόλεμο, η πόλη ήταν κατεστραμμένη: το ένα τέταρτο καταστράφηκε εντελώς, το ήμισυ υπέστη σοβαρές ζημιές και το τελευταίο τέταρτο λεηλατήθηκε. Κατά την περίοδο του Μεσοπολέμου, η πόλη ξαναχτίστηκε με τη βοήθεια πολιτικών του νομού Μεζ (Ραϊμόν Πουανκαρέ, και Αντρέ Μαζινό) και ξένων χωρών (Ηνωμένο Βασίλειο, Ηνωμένες Πολιτείες ). Μια νέα πόλη εμφανίστηκε το 1929, με διευρυμένους δρόμους και αποκατεστημένες τις αποβάθρες ποταμού και πολλά μνημεία, όπως ο καθεδρικός ναός, που αναστηλώθηκε. Πολλά μνημεία για τους νεκρούς ανεγέρθηκαν και το οστεοφυλάκιο του Ντουωμόν είναι χτισμένο στο πάνω μέρος της πόλης. Το Βερντέν έγινε τόπος προσκυνήματος για τους μαχητές του Μεγάλου Πολέμου και τις οικογένειές τους.
Αξιοθέατα-Τουρισμός
εναλλ.=|μικρογραφία|250x250εσ|Είσοδος του υπόγειου φρουρίου Υπάρχουν επίσης πολλά στρατιωτικά κειμήλια λόγω της ιστορίας της, καθώς και διάφορα μνημεία του Μεγάλου Πολέμου.
Κότυς Θ΄
Βιογραφία
Ο Κότυς Θ΄ μεγάλωσε και εκπαιδεύτηκε στη Ρώμη μαζί με τον μακρινό συγγενή του τον μελλοντικό Ρωμαίο Αυτοκράτορα Καλιγούλα (2ου εξαδέλφου τού Κότυ Γ΄ και εγγονού της Αντωνίας της Νεότερης). Ο Κότυς Θ΄ μεγάλωσε στην οικία της Ρωμαίας αυτοκράτειρας Λιβίας Δρουσίλλας και της Aντωνίας της Νεότερης (ετεροθαλής αδελφή της Αντωνίας Υβρίδας). Ο Κότυς Θ΄ μεγάλωνε ως μέλος της περίφημης Αυλής της Aντωνίας της Νεότερης. Αυτή ήταν μια γυναίκα με μεγάλη επιρροή και διατηρούσε έναν κύκλο από διάφορους πρίγκιπες και πριγκίπισσες. Ο κύκλος της βοήθησε στην πολιτική διατήρηση των συνόρων τής Ρωμαϊκής Αυτοκρατορίας και τις υποθέσεις των πελατειακών κρατών.
Steel Wheels
Βραβεία
Steel Wheels (άλμπουμ)